తగ్గిన వర్షం.. నెమ్మదిగా సాధారణ పరిస్థితులునిరాశ్రయుల కోసం సహాయక చర్యలుసామూహిక వంటశాలల ఏర్పాటువర్షాలకు ఇద్దరు పిల్లలు సహా నలుగురు మృతిముంబై, ఆగస్టు 30: అసాధారణ విపత్తు నుంచి ముంబై తేరుకుంటోంది. గత రెండ్రోజులుగా ధారాపాతంగా కురిసిన వర్షం కాస్త శాంతించింది. నిన్నటిదాకా కొన్ని ప్రాంతాల్లో రోడ్లపై నడుం దాకా పోటెత్తిన వరద నీరు మోకాళ్ల స్థాయికి తగ్గింది. స్తంభించిన రోడ్డు, రైలు, విమాన సర్వీసుల్లో కదలిక వచ్చింది. ప్రభుత్వ కార్యాలయాలు, విద్యాసంస్థలకు బుధవారం మహారాష్ట్ర సర్కారు సెలవు ప్రకటించింది. భారీ వర్షాలతో రాత్రంతా ఆఫీసుల్లోనే ఉండిపోయిన వేలాది మంది ఉదయం ఇళ్లకు వెళుతూ కనిపించారు. అటు వరద బాధిత ప్రాంతాల్లో నేవీ, ఎన్డీఆర్ఎఫ్ అధికారులు సహాయ చర్యలు ముమ్మరం చేశారు. బీఎంసీ అధికారులు ట్రాఫిక్ను క్లియర్ చేసేందుకు భారీ వర్షం కారణంగా రోడ్లపై మునిగిన వాహనాలను తొలగించారు. బాధిత ప్రజల ఆకలి తీర్చేందుకు సామూహిక వంటశాలలు, ఆహార కేంద్రాలను ఏర్పాటు చేశారు. భారీ వర్షాలకు స్వరం కోల్పోయిన పేదల కోసం పలుచోట్ల వసతి ఏర్పాట్లు చేశారు. లోతట్టు ప్రాంతాల్లో ఎలాంటి ప్రమాదాలు చోటుచేసుకోకుండా గజ ఈతగాళ్లను మోహరించారు.ఎక్కడికక్కడ వైద్య బృందాలనూ ఏర్పాటు చేశారు. మంగళవారం నగరవ్యాప్తంగా  31.6 సెంటీ మీటర్ల వర్షం కురిసింది. 2005 జూలై 26వ తేదీన 94.4 సెంటీమీటర్ల వర్షం కురిసిన తర్వాత ముంబైలో ఇదే అత్యధిక వర్షపాతం అని వాతావరణ శాఖ అధికారులు ప్రకటించారు.భారీ వర్షాలకు ఇళ్లు కూలడంతో వేర్వేరు ఘటనల్లో ఇద్దరు చిన్నారులు సహా నలుగురు మరణించారు. మంగళవారం బంధువుతో కలిసి ఇంటికి వెళుతున్న మూడేళ్ల బాలిక వాఘోబా కిండ్ ప్రాంతంలో బైక్ స్కిడ్ కావడంతో కింద పడి వరద నీటిలో కొట్టుకుపోయింది. అనంతరం బాలిక మృతదేహాన్ని పోలీసులు స్వాధీనం చేసుకున్నారు. పాల్ఘర్, వీరర్, వసాయి ప్రాంతాల్లో నాలాలో పడి మరో ముగ్గురు కొట్టుకుపోయారు. వీరి మృతదేహాల కోసం గాలింపు కొనసాగుతోంది. వరద ఉధృతికి ఎలిఫెంట్స్టోన్ ప్రాంతంలో ఓ వైద్యుడు గల్లంతయ్యాడు. సుప్రసిద్ధ ‘డబ్బావాలా’ సంస్థ బుధవారం తన సేవలను రద్దు చేసింది. నిరాశ్రయులు తన అధికారిక బంగళాలో ఆశ్రయం పొందవచ్చని రాష్ట్ర మంత్రి గిరీశ్ బాపట్ ప్రకటించారు. మరోవైపు శివారు ప్రాంతాల్లో భారీ వర్షం పడే అవకాశం ఉందని వాతావరణ శాఖ హెచ్చరించింది.
taggina varsham.. nemmadigaa saadhaarana paristhituluniraasharya kosam sahayaka charyalusamuuhika vantasaalala erpaatuvarshaalaku iddaru pillalu sahaa naluguru mrutimumbai, aagastu 30: asaadhaarana vipattu nunchi mumbai terukuntondi. gatha rendrojulugaa dhaaraapaatamgaa kurisina varsham kaasta saantinchindi. ninnatidaka konni praantaallo rodlapai nadum daka potettina varada neeru mokalla sthaayiki taggindi. stambhinchina roddu, railu, vimana sarveesullo kadalika vachindi. prabhutva kaaryaalayaalu, vidyaasamsthalaku budhavaaram maharashtra sarkaaru selavu prakatinchindi. bhari varshaalato raatrantaa aafisullone undipoyina velaadi mandi udayam illaku velutuu kanipinchaaru. atu varada baadhita praantaallo nevi, ndrf adhikaarulu sahaya charyalu mummaram chesaru. bmc adhikaarulu traficnu clier chesenduku bhari varsham kaaranamgaa rodlapai munigina vaahanaalanu tolaginchaaru. baadhita prajala aakali teerchenduku saamuuhika vantasaalalu, aahaara kendraalanu erpaatu chesaru. bhari varshaalaku swaram kolpoina pedala kosam paluchotla vasati erpaatlu chesaru. lothattu praantaallo elanti pramaadaalu chotuchesukokunda gaja eethagaallanu moharinchaaru.ekkadikakkada vaidya brundaalanuu erpaatu chesaru. mangalavaaram nagaravyaaptamgaa  31.6 senty meaterla varsham kurisindi. 2005 juulai 26va tedeena 94.4 centimeterla varsham kurisina tarvaata mumbailo ide atyadhika varshapaatam ani vaataavarana saakha adhikaarulu prakatinchaaru.bhari varshaalaku illu kooladamtho ververu ghatanallo iddaru chinnarulu sahaa naluguru maraninchaaru. mangalavaaram bandhuvutho kalisi intiki velutunna moodella balika vaghoba kind praantamlo baik skid kaavadamtho kinda padi varada neetilo kottukupoyindi. anantaram balika mrutadehaanni poliisulu swaadheenam chesukunnaru. palghar, veerer, vasai praantaallo naalaalo padi maro mugguru kottukupoyaru. veeri mrutadehaala kosam gaalimpu konasagutondi. varada udhrutiki elifentstone praantamlo oo vaidyudu gallantayyaadu. suprasiddha ‘dabbawala’ samstha budhavaaram tana sevalanu raddu chesindi. niraasrayulu tana adhikaarika bangalaalo aashrayam pondavacchani rashtra mantri gireesh bapat prakatinchaaru. marovaipu shivaaru praantaallo bhari varsham pade avakaasam undani vaataavarana saakha heccharinchindi.